Изх.№ 25-00-143/14.11.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Даване на съгласие за закупуване на кухненско оборудване - електрически котлони с фурна на ток, за нуждите на Детска градина „Снежанка” – гр. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Представям на Вашето внимание предложение за закупуване на кухненско оборудване – електрически котлони с фурна на ток, за нуждите на Детска градина „Снежанка” – гр. Рудозем. Към настоящия момент кухненското оборудване в детската градина е амортизирано и не достатъчно ефективно,липсват резервни части за ремонт на същото,което не позволява обезпечаване правилното и навременно приготвяне на храна за децата. Кухнята в ДГ“Снежанка“ изпълнява функцията на кухня - майка за всички детски градини и ДЦДМУ на територията на Община Рудозем.

Поради тази причина е поискана оферта от дружеството „Робуста” ООД, чийто предмет на дейност включва предоставяне на професионално оборудване за барове и ресторанти.Фирмата е с над 25 години традиция на българския пазар,уредите отговарят на всички европейски сертификати за качество и стандарти за безопасност при работа. В отговор на запитването е постъпило предложение за купуването на комбиниран уред – електрически котлони с електрическа фурна. Представената оферта отговаря на нашите изискванията и съдържа следните параметри:

Шест котлона ток: 6 броя х 30/30 см. + фурна ток 2хGN 2/1. Изцяло неръждаем корпус. Модел MFKE 1290. Мощност 24 кW-380V. Производител: Турция. Цена: 8 425,00 лв. с ДДС.

Необходимите средства за купуването на описната вещ ще бъдат осигурени от получената от държавния бюджет капиталова субсидия.

С оглед на гореизложеното и на основание чл.21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1, чл. 34, ал. 1 от Закона за общинската собственост, предлагам на Общински съвет - Рудозем да приеме следното

**ПРОЕКТОРЕШЕНИЕ:**

1. Дава съгласие Община Рудозем да придобие чрез покупка следната движима вещ на стойност 8 425,00 лв. с ДДС, а именно:

Шест котлона ток: 6 броя х 30/30 см. + фурна ток 2хGN 2/1. Изцяло неръждаем корпус. Модел MFKE 1290. Мощност 24 кW-380V. Производител: Турция.

2. Необходимите средства за купуването на описната вещ в т. 1 да бъдат осигурени от получената от държавния бюджет капиталова субсидия.

3. Възлага на Кмета на община Рудозем да предприеме всички необходими фактически и правни действия за изпълнение на решението.

СБ/

